open-index/open-wikipedia-markdown huggingface dataset:
Cantón d'Artics y País de Seuvèstre

O **cantón d'Artics y País de Seuvèstre** (en occitán *canton d'Artics e País de Seuvèstre*; en francés *canton d'Artix et Pays de Soubestre*) ye una división administrativa francesa situada en o departamento d'os Pireneus Atlanticos, en a rechión de Nueva Aquitania. A suya capital ye a comuna de Artics .

## Se veiga tamién
* Cantons d'os Pireneus Atlanticos.
Forged in Fire

***Forged in Fire*** (*Forchau a fuego* en aragonés) ye una serie de competición estausunidense que se retransmite en a canal History y ye producida per Outpost Entertainment, una companyía de Leftfield Entertainment.

En cada episodio, cuatro ferrers compiten en un concurso d'eliminación de tres rondas pa forchar armas blancas en o cual lo ganador recibe 10.000$ y lo títol d'o campionato d'o programa *Campión de Forged in Fire*. La serie tien un presentador (anteriorment Wil Willis entre las primeras siet temporadas, actualment presentau per Grady Powell) y un panel de tres chuches componiu per J. Neilson (Jason Knight entre parts d'a temporada 3 y 4; Ben Abbott entre parts d'a 4ª, 5ª, 6ª y 7ª temporada), David Baker y Doug Marcaida, expertos en fabricación, historia y uso d'armas.

La canal History ordenó ueito episodios inicials d'a serie estando l'enguero d'o primer programa lo luns 22 de chunyo de 2015 a las 10 p.m. d'a costa este d'os Estaus Unius. La segunda temporada s'etrenó lo 16 de febrero de 2016 y augmentó a 10 episodios. La tercera temporada s'etrenó con un partiu de *Campión de Campions* lo 23 d'agosto de 2016 y s'anunció que tendría 16 episodios. La cuarta temporada s'etrenó l'11 d'abril de 2017, con un episodio de "elección d'os chuches" en o cual los cuatro chuches (Neilson, Knight, Baker, Marcaida) trioron cadagún a un ferrer de temporadas anteriors pa competir nuevament. La cinquena temporada s'etrenó lo 7 de marzo de 2018. La seisena temporada s'etrenó lo 6 de febrero de 2019. La setena temporada s'etrenó lo 9 d'octubre de 2019 y s'expandió dica lo 6 de mayo de 2020. La uitena temporada s'etrenó lo 18 de noviembre de 2020.

## Referencias
Micropterus salmoides

A **perca americana** ( (Lacépède, 1802)) ye un peix d'a orden d'os Perciformes y familia Centrarchidae que ye nativa de l'este y centro d'os Estaus Unius, o sud-este de Canadá y lo norte de Mexico, pero amplament introducida en atros puestos.

Estió introduciu en a Peninsula Iberica en os anyos sixanta d'o sieglo XX per os responsables de l'Administración de l'Estau.

Se tracta d'un voraz depredador d'atras especies de peixes, per lo que la suya presencia puede provocar un important desequilibrio en l'ictiofauna local. Puede depredar igualment anfibios y insectos en a superficie de l'augua.

A perca americana (u *black bass*) ye muit buscada per os pescataires y se destaca per a emoción d'a suya "luita", lo que significa cuán vigorosament resiste lo peix en estar arrocegau a la barca u a la marguina dimpués d'haber estau enganchado.
 
## Referencias

## Vinclos externos
Sardina pilchardus

A **sardina** u **sardineta** ( (Walbaum, 1792)) ye un peix d'a orden d'os Clupeiformes y familia Clupeidae que se captura y consume en grans cantidaz per a suya gran valor nutritiva. Pueden vivir dica 15 anyadas d'edat y aconseguir bels 25&nbsp;cm.

Ye una especie d'una extraordinaria importancia comercial y muit abundant en a Mediterrania. Manimenos, a sobrepesca d'ista especie ye amanando-la a lo periglo d'extinción en Espanya y Portugal.

## Galería d'imáchens

 Imachen:Sardina_pilchardus1.jpg| Bandada de sardinetas.
 Imachen:FMIB_36802_Peche_de_la_Sardine,_en_Bretagne.jpeg|Pescata de sardinetas.
 Imachen:Time_series_for_global_capture_of_non-Sardinops_sardines.png|Captura mundial de sardinetas en toneladas notificadas per la FAO, 1950–2010.
 Imachen:Sardinas-Zaragoza-2009.jpg|Sardinetas en un mercau de Zaragoza.
 Imachen:Sardines_in_a_can.jpg|Sardinetas envasadas.
 Imachen:StargazyPie.jpg|Stargazy pie, birolla tipica de Cornualla.
 Imachen:Espeto_de_Sardinas_ya_emplatado.jpg| Sardinetas con limón.
 Imachen:Pizza_Hot_Sardines_01.jpg| Pizza con sardinetas.

 
## Referencias

## Vinclos externos
Engraulis encrasicolus

L**'anchova**, **anchoga** u **boquerón** ( (Linnaeus, 1758)) ye un peix d'a orden d'os Clupeiformes y familia Engraulidae que vive frent a las costas d'Europa y Africa, incluyindo la Mar Mediterrania, a Mar Negra y la Mar d'Azov. Os humans lo pescan en gran parti d'a suya aria de distribución.

## Galería d'imáchens

 Imachen:Acciughe_1.jpg| Bandada d'anchovas.
 Imachen:Lampara_net_in_Skagit_Bay.jpg|Pescata d'anchovas.
 Imachen:Time_series_for_global_capture_of_other_anchovy.png|Captura mundial d'anchovas en toneladas notificadas per la FAO, 1950–2010.
 Imachen:Black_Sea_hamsi_at_Kadikoy.JPG|Anchovas en un mercau.
 Imachen:Boquerones_curados_en_vinagre.jpg|Anchovas en vinagreta.
 Imachen:Anxovada.jpg|Anxovada de Cotlliure.
 Imachen:Anxoves.jpg| Anchovas de L'Escala.
 Imachen:Sardellenpizza.JPG| Pizza con anchovas, olivas y taparas.

 
## Referencias

## Vinclos externos
Cantón d'o Corazón de Biarn

O **cantón d'o Corazón de Biarn** (en occitán *canton deth Còr de Bearn*, en francés *canton du Cœur de Béarn*) ye una división administrativa francesa situada en o departamento d'os Pireneus Atlanticos, en a rechión de Nueva Aquitania.

## Se veiga tamién
* Cantons d'os Pireneus Atlanticos
Luc

**Luc** puet fer referencia a:

* Luc, una **comuna** occitana situada en o departamento d'os Altos Pireneus.
* Luc, una **comuna** occitana situada en o departamento de Losera.
* Luc, una **comuna** occitana situada en o departamento d'os Pireneus Atlanticos.
Luc (Altos Pireneus)

**Luc** ye una comuna occitana en o departamento francés d'Altos Pireneus, districto de Banyeras de Bigorra, cantón d'a Val de l'Arròs y d'as Baïsas y rechión d'Occitania. A comuna yera parte de l'antiga provincia de Bigorra.

A suya población ye de 193 habitants (2019) en una superficie de 4,93 km², con una densidat de población de 39 hab/km².
Corz de Monzón-Tamarit de Litera-Fraga (1383-1384)

As **Corz de Monzón-Tamarit de Litera-Fraga** de 1383-1384 estioron unas Corz Chenerals d'Aragón que fuoron convocadas por Pero IV d'Aragón, estando en Alzira, o día 2 de chulio de 1382, pa celebrar-se o 30 de setiembre en Monzón u en Gandesa, seguntes a voluntat reyal. Cuan o rei se decidió por Gandesa, os aragonesos s'oponioron, y o 24 d'abril de 1383, dende Tortosa, torna a convocar Corz en Monzón pa o 15 de mayo, y posposadas cuantas vegadas, fuoron inauguradas solemnement o 12 de chunio en a sala mayor d'o castiello de Monzón, con a proposición a o parlamento d'o rei. O 20 de febrero de 1384 as Corz, por un brot de peste, prencipiaban as sesions en Tamarit de Litera; y por o mesmo motivo, se mueven ta Fraga, a on prencipian as sesions o 28 de mayo, y rematan o 4 de chulio de 1384, zaguera sesión conoixida, prolargando-se posteriorment pero sin tornar-se a convocar nunca mas.

Istas Corz las convoca o rei pa aconseguir d'os representants d'os suyos estaus un donativo que le permita mantener o esfuerzo belico en a isla de Cerdenya; os representants estamentals compareixen con un important agreviamiento, una acusación de lesa machestat contra cuantos consellers d'o rei y de l'infant Chuan, y a inculpación de cuantos oficials reyals por corrupción.

En istas Corz, os representants d'os distintos territoris compareixen conchuntament en a mayor parti d'as sesions. Y en as negociacions mas importants, a concesión d'o donativo y as denuncias d'as Corts contra os consellers y oficials reyals, encara que se nombran representants de cadagún d'os brazos de cada territorio, a negociación tamién se fa de forma conchunta.

## Corz d'Aragón
En a zaguera convocatoria d'as Corz, o 24 d'abril de 1383, se requiere a presencia de 19 miembros d'o brazo eclesiastico (o rechent de l'arcebispe de Zaragoza, por estar en seu vacant, os bispes de Uesca, Tarazona, y Segorb-Albarracín, os comendadors de Mont Albán y Alcanyiz, o castellano d'Amposta, os abaz de Rueda, Mont Aragón, Sant Veturián, Piedra, Sant Chuan d'a Penya, Veruela y Fuents Claras, o prior de Santa Cristina, y os priors y capítols d'as seus de Zaragoza, Segorb-Albarracín, Tarazona y Uesca); 15 miembros de l'alta nobleza; 23 d'a chicota nobleza; y representants de 24 ciudaz, villas y comunidaz d'aldeyas reyals (as ciudaz de Zaragoza, Tarazona, Balbastro, Uesca, Albarracín, Teruel, Daroca, Chaca y Calatayú, as villas d'Uncastiello, Taust, Sos, Almudévar, Exeya, Sadaba, Zuera, Mont Albán, Alcanyiz, L'Aínsa, Monzón y Tamarit de Litera, y as comunidaz d'aldeyas de Calatayú, Daroca y Teruel).

En istas Corz no s'apreba dengún fuero ni dengún acto de Cort.

## Referencias

## Vinclos externos
*  Actas d'as Corz de Monzón-Tamarit de Litera-Fraga de 1383-1384
Moraleja de Matacabras

:*Iste articlo ye sobre un municipio castellanoleyonés en a provincia d'Ávila; ta atros usos, se veiga *'Moraleja**''.

**Moraleja de Matacabras''' ye un municipio d'a comunidat autonoma castellanoleyonesa en a provincia d'Ávila. Fa parte d'a comarca d'Ávila.

A suya población ye de 52 habitants (2021) en una superficie de 14,93 km², con una densidat de población de 3,42 hab/km².

## Cheografía
A localidat de Moraleja de Matacabras se troba situada a 783 metros d'altaria sobre lo livel d'a mar, a una distancia de 83 km d'a ciudat d'Ávila, a capital d'a suya provincia.

## Demografía

## Vinclos externos

*  Sitio web oficial municipal de Moraleja de Matacabras.
Cantón de Montanya Basca

O **cantón de Montanya Basca** (en basco *Euskal Mendialdeko kantonamendua*; en occitán *canton de Montanha Basca*; en francés *canton de Montagne Basque*) ye una división administrativa francesa situada en o departamento d'os Pireneus Atlanticos, en a rechión de Nueva Aquitania. A suya capital ye a comuna de Maule-Lextarre .

## Se veiga tamién
* Cantons d'os Pireneus Atlanticos.
Zedilla

:*Pa la letra se veiga [[Ç]]

Una *'zedilla** (u **cedilla*') ye un gancho u coda (¸) que se adhibe baixo bellas letras como una [[Signo diacritico|marca diacritica]] pa sinyalar un cambio en a pronuncia. En [[Idioma catalán|catalán]], [[idioma francés|francés]] y [[idioma portugués|portugués]], s'emplega nomás debaixo d'a letra c ([[ç]]) y en ixos casos se diz respectivament *c trencada*, *c cédille*, y *c cedilha*. En [[aragonés medieval]] se feba servir y se conoixe como [[Ç|c crebada]].

== Origen ==

A zedilla s'orichinó en [[Espanya]] como a metat inferior d'una z cursiva miniatura. A palabra “zedilla” ye o [[diminutivo]] d'o nombre castellano antigo d'ista letra, a *ceda* ([[z]]eta). En castellano moderno, manimenos, ya no se fa servir iste diacritico, encara que sí s'emplega en portugués, catalán, [[Idioma occitán|occitán]], y francés, baixo a letra *c*, y baixo cuantas letras en atras luengas. Tamién ye emplegada por bels escritors gallegos.

== Codificación ==
En [[Unicode]], o simbolo es <code>U+0327</code> ◌̧ (zedilla combinant).
* <code>U+00B8</code> ¸ zedilla (HTML <code>&amp;#184;</code> u <code>&amp;cedil;</code>)

Se definioron tamién bels caracters Unicode precompuestos, como: Ç ç Ḉ ḉ Ḑ ḑ Ȩ ȩ Ḝ ḝ Ģ Ḩ ḩ Ķ ķ Ļ ļ Ņ ņ Ŗ ŗ Ş ş Ţ ţ

== Atros signos diacriticos ==
Idiomas como o rumano adhiben una coma ([[virgula]]) baixo bellas letras, como a “ș”, que ye parellana a una zedilla, pero ye mas exactament una coma diacritica. Isto ye particularment confuso con as letras que pueden levar os dos diacriticos: por eixemplo, a consonant  s'escribe como “[[ş]]” en albanés y turco, pero “ș” en rumano.

As letras polacas “[[ą]]” y “[[ę]]” y as letras lituanas “ą”, “ę”, “į”, y “ų”, tampoco no se fan con a zedilla, sino con o signo diacritico dito *ogonek'', d'orichen no relacionau.

## Referencias

## Vinclos externos
*  ScriptSource — Colocación d'a zedilla tradicional
*  Diacritics Project—Cómo disenyar una fuent con accentos correctos
*  Keyboard Help—Como fer accentos y atros diacriticos en un ordinador
Nerium oleander

O **valadre** u **laurelero rosa** ( (Linnaeus, 1753)) ye una planta d'a orden d'os *[[Gentianales]]* y familia *[[Apocynaceae]]* que ye un matullo u arbol chicot cautivau en tot o mundo en redoladas templadas y subtropicals como planta ornamental y de paisachismo. O suyo cautivo ye tan extenso que no s'ha identificau una rechión d'orichen precisa, encara que per un regular s'asocia con a cuenca d'a Mediterrania.

O valadre creix de 2 a 6 m d'altaria. Se cautiva mas comunament en a suya forma de matullera natural, pero se puede entrenar en un arbol chicot con un solo tronco. Ye tolerant tanto a la sequera como a las inundacions, pero no a las cheladas alongadas.

O valadre contiene cuantos compuestos toxicos y historicament s'ha considerau una planta verenosa. Manimenos, a suya amargor lo fa desagradable pa os humans y a mayoría d'os animals, per lo que os casos d'enverenamiento son raros y lo risgo cheneral de mortalidat humana ye baixo. A inchestión de cantidaz mayors puede causar ansias, gomecatizos, exceso d'ixalivación, dolor abdominal, caguera ensangrotada y ritmo cardíaco irregular. Lo contacto alongau con a suya sapia puede causar irritación d'a piel, inflamación d'os uellos y dermatitis.
 
## Referencias

## Vinclos externos
Cuminum cyminum

O **comín** u **cominera** ( (Linnaeus, 1753)) ye una planta d'a orden d'os *[[Apiales]]* y familia *[[Apiaceae]]* que ye  nativo d'a rechión entre Turquía y Irán. As suyas simients, cadaguna contenida dentro d'una fruita, que s'ixuga, s'utilizan en las cocinas de muitas culturas, tanto enteras como molidas.
 
## Referencias

## Vinclos externos
Coriandrum sativum

O **coriandro**, **celiandre** u **cilandro** ( (Linnaeus, 1753)) ye una especie de planta d'a orden d'os Apiales y familia Apiaceae que ye orichinaria de l'aria que va d'o sud-ueste d'Asia dica Africa d'o Norte y ye un apanyo d'emplego común en a cocina mediterrania, india, latinoamericana, chinesa y d'o sud-este asiatico.

A planta tien una olor intensa y los suyos fruitos tamién son aromaticos, manimenos con una olor mas suau.
 
## Referencias

## Vinclos externos
Pagellus bogaraveo

O **besugo** ( (Brünnich, 1768)) ye un peix d'a orden d'os Perciformes y familia Sparidae que se troba sobretot en as auguas de l'este de l'Atlantico Norte dende lo sud de Noruega dica lo Cabo Blanco en Mauritania, a suya aria de distribución s'extiende enta la Mediterrania occidental dica l'Estreito de Sicilia y la mar Hadriana. Tamién se troba arredol d'as Islas Canarias y las Azores y s'ha rechistrau en Islandia.

Ista ye una especie omnivora que tien una dieta diversa de crustacios, musclos y peixes chicoz. Tamién puede minchar materia vechetal.

Lo besugo ye un hermafrodita, asinas, a l'empezadura d'o suyo ciclo de vida ye masclo y dimpués entre as edaz de 2 y 7 anyos, manimenos, se converte en fembra.

Lo besugo ye un pescau comestible important que se comercializa fresco y conchelau en tota la Mediterrania.
 
## Referencias

## Vinclos externos
Corz de Monzón (1376)

As **Corz de Monzón** de 1376 estioron unas Corz Chenerals d'Aragón convocadas por o rei Pero IV d'Aragón estando en Barcelona, o 24 d'octubre de 1375, pa celebrar-se o 25 de noviembre, pero fuoron posposadas dica o 27 de marzo de 1376, cuan s'ubrioron en o castiello de Monzón, con l'asistencia d'aragoneses, catalans, valencianos, mallorquins y roselloneses. S'interrompioron as sesions o 12 de setiembre d'o mesmo anyo, con a ideya de reprener-se en 1377 en Gandesa, pero nunca no lo facioron por no acudir-ie os representants aragoneses.

L'obchectivo d'istas Corz yera aconseguir recursos pa la guerra contra o duque d'Anchú y pa la esfensa de Cerdenya.

## Corz d'Aragón
As Corz d'Aragón, pa reunir os diners d'o donativo, recorren a las cheneralidaz, impuesto indreito a on se cargan as mercaderías que salen y quedan francas as que dentran a o reino, fueras d'os teixius, a on se cargan as importacions, un 20% d'a valor, y quedan libres de cargas as exportacions. A recautación d'as cheneralidaz s'arrenda a dos inversors de Zaragoza, por 11.000 libras anyals, posibilitando a carga de censals pa fer cara a o donativo.

En istas Corz no s'apreba dengún fuero ni dengún acto de cort.

## Referencias

## Vinclos externos
*  Actas d'as Corz de Monzón de 1376-1377
Cantón d'Ortès y Tierras d'as Gaves y d'a Sal

O **cantón d'Ortès y Tierras d'as Gaves y d'a Sal** (en occitán *canton d'Ortès e Tèrras deus Gaves e de la Sau*; en francés *canton d'Orthez et Terres des Gaves et du Sel*) ye una división administrativa francesa situada en o departamento d'os Pireneus Atlanticos, en a rechión de Nueva Aquitania. A suya capital ye a comuna d'Ortès .

## Se veiga tamién
* Cantons d'os Pireneus Atlanticos.
Merluccius merluccius

O **luz europeu**, **luz**, **merluz** u **merluza** ( (Linnaeus, 1758)) ye un peix d'a orden d'os *[[Gadiformes]]* y familia *[[Merlucciidae]]* que ye distribuyida per las costas de cuasi toda Europa y lo norte d'Africa. Habita en una fondura meya de docientos metros. Vive en temperaturas en l'orden d'os 5&nbsp;°C. Ye un depredador que mincha peixes mas chicoz, calamars y zooplancton.

Ye una especie important en as pesquerías europeas y ye muit explotada y se creye que cualques poblacions se son pescando de traza insostenible.
 
## Notas


## Referencias

## Vinclos externos
Cantón d'o País de Bidaixon, Mixa y Ostavals

O **cantón d'o País de Bidaixon, Mixa y Ostavals** (en basco *Bidaxunerria, Amikuze eta Oztibarreko kantonamendua*; en francés *canton du Pays de Bidache, Amikuze et Ostibarre*) ye una división administrativa francesa situada en o departamento d'os Pireneus Atlanticos, en a rechión de Nueva Aquitania. A suya capital ye a comuna de Donapaleu .

## Se veiga tamién
* Cantons d'os Pireneus Atlanticos.
Cantón d'as Tierras d'os Luis y Tuquets de Vic Vilh

O **cantón d'as Tierras d'os Luis y Tuquets de Vic Vilh** (en occitán *canton de las Tèrras deus Luis e Tuquets deu Vic Vilh*; en francés *canton des Terres des Luys et Coteaux du Vic-Bilh*) ye una división administrativa francesa situada en o departamento d'os Pireneus Atlanticos, en a rechión de Nueva Aquitania. A suya capital ye a comuna de Sèrras Castèth.

## Se veiga tamién
* Cantons d'os Pireneus Atlanticos.
Churizo

O **churizo** u **chorizo** ye un tipo d'embutiu de cochín orichinario d'a peninsula Iberica.

En Europa, lo churizo ye un embutiu fermentau, curau y zafumau, que se puede minchar sin cocinar, u anyadir-se como ingredient pa dar gusto a atros platos. En atros puestos, ye posible que cualques salchichas que se venden como *churizo* no se fermenten ni se curen, y ye necesario cocinar-las antes de minchar-las.

## Referencias
Especia

As **especias** (d'o latín *specĭes* “mercadería, especia, droga”), son partis d'as plantas (fuellas, flors, crostas, radices, fruitos, suco) frescas, ixutas u procesadas y, a resultas d'o suyo conteniu natural de substancias aromaticas y odoriferas, se fan servir como apanyos u ingredients aromatizants en a preparación de tota mena de birollas y bebidas.

As especias nomás tienen beneficios de gusto, sino que tamién se fan servir tradicionalment pa conservar birollas y bebidas. Amás, as especias a vegadas se fan servir en medicina, rituals relichiosos, cosmeticos u producción de perfumes.

As especias se trobaban entre os productos mas demandaus y caros disponibles en Europa mientres a Edat Meya, y tamién mientres l'Imperio Romano, cuan s'establió la clamada *[[rota d'as especias]]*. Totas as especias s'importaban de plantacions d'Asia y Africa, sobretot India, lo que as encariba. Dende lo sieglo VIII dica lo XV, a Republica de Venecia tenió lo monopolio d'o comercio d'especias con Orient Meyo y iste comercio enriqueció a la rechión.

Os reinos d'Castiella y Portugal yeran interesaus en buscar nuevas rotas pa lo comercio d'especias y atros productos valurosos d'Asia. Lo control d'as rotas comercials y as rechions productoras d'especias estioron as prencipals razons per as que lo navegant portugués Vasco da Gama navegó a la India en 1499. Cuan da Gama descubrió lo mercau de pimientos en a India, podió aconseguir pimientos a un pre muito mas barato que os exichius per Venecia. Alto u baixo a lo mesmo tiempo, Cristofo Colombo tornó d'o Nuevo Mundo. Describió a los inversors as nuevas especias disponibles astí.

## Producción

## Mesturas d'especias

Cuantas especias basicas son a vegadas mescladas pa creyar nuevas especias. Cuantos eixemplos son:
*Baharat.
*Berbere.
*Chaat masala.
*Curry.
*Garam masala.
*Harissa
*Ras el-hanout.

## Referencias
Corz de Monzón (1388-1389)

As **Corz de Monzón** de 1388-1389 estioron unas Corz Chenerals d'Aragón que fuoron convocadas por Chuan I d'Aragón dende a ciudat de Zaragoza o 7 de setiembre de 1388, pa celebrar-se o 3 de noviembre en Monzón, encara que fuoron posposadas dica o 13 de noviembre, cuan o rei presenta a proposición a on expresa a suya intención de recautar d'os presents consello y aduya. Rematarán, sin una zarradura solemne y con una prolarga de dos meses que nunca no se ferá, l'1 d'aviento de 1389.

## Cuestions tractadas
Chuan I propone, d'una man, l'aprebación d'unas constitucions que modificaban o sistema d'administración de chusticia y a organización d'a suya casa, y d'atra, demanda a concesión de subsidios pa fer cara a las revueltas sardas y a la imminent invasión de Catalunya que yera parando Chuan III, conte d'Armanyac.

As negociacions pa aconseguir un alcuerdo sobre la *Ordinación d'a chusticia* aduran mientres tot o periodo de sesions d'as corz. Asinas, cuatre meses dimpués d'a propuesta inicial d'o rei, as corts presentan un atra dita *Nueva ordinación d'a chusticia futura*. As dos propuestas mantienen os suyos partidarios y detractors, y as negociacions, cuasi crebadas o mes d'octubre de 1389, en zaguerías d'o mesmo mes quedan zarradas con un alcuerdo. L'arcebispe de Zaragoza escribiba:

En as actas se reculle como o sindico de Zaragoza, Sancho Aznar de Gardeny, demanda a o rei a traducción d'o texto d'a reforma a l'aragonés pa poder entender-lo millor:

Debant d'a propuesta reyal de prolargar as Corz difuera d'o Reino d'Aragón os comisionaus aragoneses entregan a o rei una cedula negando ista posibilidat:

## Corz d'Aragón
O 25 de noviembre de 1389 s'apreban una serie de capítols u fueros, o mas important sobre l'oficio d'o Chusticia d'Aragón, mientres que os atros tractan sobre os contenedors de vin y aceite, os proxenetas, os dreitos de viduidat, as impugnacions d'os litichios, o exilio, as liberacions y os salvoconduitos, as taxas d'as escrituras chudicials y extrachudicials, y que os oficials reyals sigan aragoneses.

Istas corz trigan una Deputación pa chestionar os suyos alcuerdos en materia fiscal, y la nombran dica a convocatoria d'as siguients corz.

## Referencias

## Vinclos externos
*  Actas d'as Corz de Monzón de 1388-1389
Teito

O **teito** (d'o latín *tectum* y iste a la vegada d'o verbo *tegere* con significau de recubrir, cubrir, protecher) ye como se conoixe en construcción a o conchunto de disposicions constructivas d'a parti superior d'un edificio, construcción, habitaclo, etc., que lo cubre y zarra, mas que mas pa protecher o suyo interior contra l'orache y a humedat.

Ye a superficie interior, por un regular horizontal, por dencima d'as mugas superiors d'as parez d'un edificio u d'una cambra, y en iste caso desepara dos cambras que se troban una dencima de l'atra y sirve de cubierta a la d'abaixo y de solero a la d'alto.

## Referencias

## Se veiga tamién
* Voveda.
* Cubierta.
Cantón de lo Senhans

O **cantón de lo Senhans** (en occitán *canton deu Senhans*; en francés *canton du Seignanx*) ye una división administrativa francesa situada en o departamento d'as Landas, en a rechión de Nueva Aquitania. A suya capital ye a comuna de Sent Martin de Senhans .

## Se veiga tamién
* Cantons d'as Landas.
Cantón d'a Costa d'Archent

O **cantón d'a Costa d'Archent** (en occitán *canton de Còsta d'Argent*; en francés *canton de Côte d'Argent*) ye una división administrativa francesa situada en o departamento d'as Landas, en a rechión de Nueva Aquitania. A suya capital ye a comuna de Mamisan.

## Se veiga tamién
* Costa d'Archent.
* Cantons d'as Landas.
Dušan Vlahović

**Dušan Vlahović** (en serbio Душан Влаховић; naixiu de Belgrado o 28 de chinero de 2000), ye un futbolista serbio que chuga de debantero en o Juventus y en a selección serbia.

## Vinclos externos

* Soccerway.
* National Football Teams.
Pizza

A **pizza** ye un plato d'orichen italiano que consiste en una base per un regular redonda y plana de masa a base d'hordio con emprenyatuera cubierta con tomates, queso y, a ormino, cuantos atros ingredients (como anchovas, sampinyons, cebollas, olivas, pinya, carne, etc.), que dimpués s'enforna a alta temperatura, tradicionalment en forno de lenya.

En Italia, a pizza que se sirve en un restaurant se presenta sin tallar y se mincha con cutiello y forqueta. En ambients informals, manimenos, se talla en gallos pa minchar mientres se sostiene en a man.

Lo termin pizza se rechistró per primera vegada en o sieglo X en un manuscrito latín d'a ciudat de Gayeta, en o sud d'Italia, en Lazio, en a buega con Campania. A pizza moderna s'inventó en Nápols y, dende alavez, o plato y las suyas variants s'han feito populars en muitos países. S'ha convertiu en una d'as birollas mas populars d'o mundo y en un birolla común de birolla rapida en Europa, America d'o Norte, Australia y Asia; ye disponible en pizzerías (restaurants especializaus en pizza), restaurants que ofreixen cocina mediterrania, a traviés d'entrega de pizza y como birolla d'a carrera. Cuantas interpresas de birollas venden pizzas precocinadas, que pueden conchelar-se, en as botigas de comestibles, pa recalentar-las en un forno domestico.

En 2017, o mercau mundial d'a pizza yera de 128 000 millons de dolars y en Estaus Unius yera de 44 000 millons de dolars repartius en 76 000 pizzerías. Per un regular, lo 13 % d'a población d'Estaus Unius consumiba pizza en un día qualsequiera.

L' *Associazione Verace Pizza Napoletana* ye una organización sin fins de lucro fundada en 1984 con seu en Nápols que tien como obchectivo promover a pizza napolitana tradicional. En 2009, a petición d'Italia, a pizza napolitana se rechistró en a Unión Europea como plato tradicional guarenciau y en 2017 l'arte d'a suya elaboración s'incluyó en a lista d'o patrimonio cultural immaterial d'a UNESCO.

## Atras birollas semellants
**[[Flammkuchen]]*, tipica d'Alsacia.
**[[Lahmacun]]*, a vegadas clamada *pizza turca*.
**[[Okonomiyaki]]*, de Chapón.

## Referencias
Candidatura Aragonesa Independiente de Centro

A **Candidatura Aragonesa Independiente de Centro** (en catalán **CAIC**, *Candidatura Aragonesa Independient de Centre*) estió un partiu politico aragonesista, rechionalista y conservador. S'orichinó como una scisión d'o CDS. Establiu en l'anyo de 1977 y activo dica o chinero de 1978, cuanto se se convertió en l'actual Partido Aragonés. O suyo líder estió Hipólito Gómez de las Roces.

## Resultaus electorals
### Eleccions chenerals
En as eleccions de 1977 se presentoron ta congreso de diputaus: Hipólito Gómez de las Roces, Juan Antonio Araugüés Naudín, José María Savirón de Cidón, Ana María Cortes Navarro, Daniel Casas Puntes, José Cruz Murillo Arruego, José Verón Joven, Mariano Blasco Gimeno, Javier Aldo Aguado y Alejandro de la Cal Tijero. Y ta o senau: María Isabel Pontaque Adelantado, Juan José Sanz Jarque y Isaias Zaragoza Burillo.

I ta o senau:

## Referencias
Corz de Monzón (1563-1564)

As **Corz de Monzón** de 1563-1564 estioron unas Corz Chenerals d'Aragón que fuoron convocadas por Felipe I d'Aragón. A convocatoria primera yera pa o 4 d'agosto de 1563 en Monzón, encara que dimpués se modificó a calendata dos vegadas, primero a o 26 d'agosto y en zagueras pa o 13 de setiembre de 1563. As Corz Chenerals rematoron en ista mesma ciudat o 23 de chinero de 1564.

## Corz Catalanas

O 28 de chinero de 1564, os deputaus barceloneses tornoron con a noticia de que o rei tresladaría a seu d'as Corz Catalanas ta Barcelona pa churar as constitucions y privilechios de Catalunya. O rey Felipe I dentró en Barcelona o 6 de febrero y churó as constitucions l'1 de marzo. A permanent desconfianza d'as institucions catalanas enta os oficials reyals prevocaba fuertes tensions y o rei decidió fixar as corz o 23 de marzo de 1564, empiorando encara mas a relación.
Flammkuchen

***Flammkuchen*** (en alsaciano *Flammekueche* u *Flammwaie*; en francés *tarte flambée*) ye una especialidat culinaria d'Alsacia y d'os vecins Lorena, Sarre, Palatinato y Baden.

A base d'a *Flammkuchen* ye una base de masa de pan muit finament extendida. A cobertura tradicional consiste en cebollas, tocín y pinta, enverada liucherament con sal y pebre. Lo pan plano d'ista traza se cuece en o forno per un curto tiempo a fuego alto.

A *Flammkuchen* s'enfornaba en forno de lenya antis d'o pan pa aprofitar a primera calor fuerte. Tamién yeran un meyo pa estimar a temperatura d'o forno. Si s'enfoscaban masiau rapido, caleba asperar a que lo forno s'enfriase antis de meter o pan. Si la flammkuchen requeriba un mayor tiempo d'enfornau, caleba tornar a calentar-la.

## Referencias
Cappuccino

O ***cappuccino*** ye una bebida de café italiana feita d'café exprés y leit calient. L'exprés ye en a parti inferior, dimpués a leit tebia y esbrumadosa, y en a parti superior si ye necesario, un sinyalín de cacau, canela u nuez moscada. Basicament en proporcions de 1/3 d'exprés, 1/3 de leit a la vapor y 1/3 d'esbruma de leit.

A diferencia entre un *cappuccino* y un *[[caffè latte]]* ye en parti que ye mas chicot, y en parti que un *caffè latte* ye feito sobretot de leit a la vapor (alto u baixo 3/4) y con nomás una miqueta d'esbruma.

## Referencias
Ladilla Rusa

**Ladilla Rusa** ye un grupo de musica de Montaca i Reixac activa dende l'anyo 2017 y establita por Tania Lozano y Víctor F. Clares. Lo grupo prencipia cuan los dos integrantes d'o grupo, periodistas de profesión, fan un par de cancions como una chanza, y tienen un gran exito, sobre tot con una d'ellas, dita *Macaulay Culkin* que se repite de traza habitual en as prencipals emisoras de radio musicals.

## Discografía
### Discos d'estudio
* *Estado del Malestar. * - (2018).
### Discos d'estudio
* *BEBO (de bar en peor)* (2017).
* *Macaulay Culkin* (2017).
* *Princesas* (2018).
* *KITT y los coches del pasado* (2019).
* *A un metro y medio de ti* (2020).
* *Todos los días los mismo* (2021).
* *After party* (2022).

## Vinclos externos
* Pachina web oficial.
Corz de Maella (1404)

As **Corz de Maella** de 1404 estioron unas Corz d'o Reino d'Aragón convocadas por o rei Martín I d'Aragón o día 30 de mayo d'ixe anyo dende a ciudat de Valencia pa celebrar-se o 26 de chunio en a localidat de Maella:

Retardando-se dimpués a o 15 de chulio:

y posteriorment a os días 22 de chulio, 25 de chulio y 26 de chulio, día en que s'inaugurarían en a ilesia de Sant Istevan con a lectura d'a lista d'asistents y o discurso d'o rei. Rematoron o día 2 d'agosto d'ixe anyo, estando unas Corz volanderas.

## Asistents
Yeran presents por o brazo eclesiastico l'arcebispe de Zaragoza, García Ferrández d'Heredia, o castellano de Amposta, l'abat de Mont Aragón, l'abat de Rueda, o prior de Santa Cristina, o procurador d'o prior d'a ilesia de Santa Maria la Mayor de Zaragoza, o canonche d'a Seu de Zaragoza, o procurador d'o comendador de Mont Albán y o procurador d'o comendador d'Alcanyiz. Amás d'os brazos representants de nobles, caballers y universidaz d'o Reino d'Aragón.

## Cuestions tractadas
En istas Corz se aprebará o día 1 d'agosto o fogache de 1405. Excepcionalment, no se mantenió l'acusación de contumacia a os no presents, ya que o recrudeiximiento d'as luchas de bandos feudals obstaculizaba os desplazamientos de beluns d'os convocaus.

D'atra man se tractoron atros afers urchents pa o reino como a revisión d'as imposicions fiscals que i heba, a busqueda d'una solución a la sobrecarga de censals d'o Cheneral d'o reino y a las banderías senyorials y urbanas que menazaban l'orden y a paz social. Tamién se modificó a forma en que se preneban os alcuerdos adintro de cada brazo, que ya no amenistraría d'a unanimidat.

## Vinclos externos
*  Actas d'as Corz de Maella de 1404
*  Las Cortes de Aragón en el reinado de Martín el Humano. Esteban Sarasa Sánchez. Universidat de Zaragoza.
Tiramisú

O **tiramisú** ye un postre italiano con gusto a café. Ye feito de biscuetos capuzaus en café, recubiertos con una mestura batida d'uegos, zucre y queso mascarpone, aromatizaus con cacau. Lo pastel se gosa minchar fredo.

A receta d'o tiramisú no se troba en libros de cocina anteriors a lo decenio de 1960. Tampoco se menciona en enciclopedias y diccionarios d'o decenio de 1970, amaneixendo per primera vegada en forma impresa en italiano en 1980 y en anglés en 1982. Isto suchiere que ye un invento recient.

## Referencias
Panettone

O ***panettone*** ye una mena de pan dulce italiano orichinario de Milán, per un regular preparau y desfrutau pa Nadal y Cabo d'anyo. Tien forma de cupula, que s'extiende dende una base cilindrica. Contiene ralladura de narancha y limón confitadas, asinas como pansas, que s'anyaden ixutas y no remulladas. I hai muitas atras variacions disponibles, como solo u con chicolate. Se sirve en forma de falca, tallada verticalment, acompanyada de bebidas dulzas calients u un vin dulce.

## Referencias

## Vinclos externos
*
Embutiu

L' **embutiu** ye a pieza de carne, per un regular de tocín, capolada, apanyada y introducida ("embutida") en os budillos de l'animal. Per o suyo conteniu en graixa significativa, que puede estar d'un 30 a un 50 %, se recomienda amoderar o suyo consumo.

Os embutius marcius y cuetos se minchan cuasi a tota hora con un acompanyamiento radiu u nulo: en entropán u con hortalicias u combinaus con bel vechetal como lo melón, a pinya u os espargos. Os embutius que se cocinan en recetas complexas se reducen, cuasi, en as morciellas crudas y negras, que a ormino se cuecen a lo calivo u se friyen en platos fuertes con un acompanyamiento liuchero como as chudías u os fongos.

Os embutius se trestallan en tres grans grupos: 
* Embutius curaus: Son os embutius que se deixan ixucar, penchaus de canyas y se minchan crudos. Per eixemplo: a lenguaniza u lo churizo
* Embutius cuetos: Son os embutius que se cuecen previament (ya sían bullius u fritos). Per eixemplo son: a salchicha de frankfurt
* Embutius crudos u frescos: Son os embutius que se venden crudos y que han de cocinar-se antis de minchar-los, como a morciella u lo bratwurst alemán.

Lo pernil, tanto dulce (cueto) como salau (curau), de normal se considera un producto de charcutería y se vende de conchunta con os embutius, encara que no ye propiament un embutiu per no estar embutiu en garra piel, budiello u unatra envoltura.

## Referencias
Morciella

A **morciella**  ye un embutiu a pur de sangre cueta, per un regular de tocín. Gosa mesclar-se con graixa de tocín, cebolla y diferents especias, amás, contiene belatro ingredient no carnico pa augmentar o suyo volumen, como roz, cerials u micalla de pan.

Ye una birolla que s'elabora en muitos países y d'o que existen muitas variedaz. A suya elaboración ha estau siempre unida a la matacía d'o tocín.

## Referencias
Refresco

O **refresco** u **bebida refrescant** ye una bebida sin alcol a ormino carbonatada. Contiene augua con gas y no contiene alcol. Istas bebidas gosan consumir-se fredas, pa estar mas refrescants y pa privar a perda de dioxido de carbonio, que le atorga a suya efervescencia. S'ofreixen cuantos sabors de refrescos, entre atros narancha, limón, uga, ciresa, etc.

Se diz gasiosa u soda a una mena de refresco carbonatau sin edulcorants ni coloretes, emplegau comunament en combinación con bebidas alcolicas.

As bebidas refrescants son, hue lo día, una d'as bebidas mas consumidas en tot o mundo, especialment entre a chovenalla.

## Historia
Empecipia la fabricación de bebidas carbonatadas en Nueva York en 1832, cuan John Matthews inventa un aparato pa mesclar augua con dioxido de carbonio, y amás anyadir-le gusto. D'a popularidat d'a bebida naixen negocios que mesclan l'augua con gas con gustos a elección, clamadas *fuents de soda*.

En 1885, W.B. Morrison un boticario propietario de *Old Corner Drug Store* en Waco (Texas) desembolicó un distinguiu gusto en a suya fuent de soda. O suyo nombre Dr. Pepper, o mas antigo refresco, que encara se vende en Estaus Unius. Cuasi de forma simultania (1886), unatro boticario, clamau John S. Pemberton, experimenta con hierbas y especias como nuez de cola africana y a fuella de coca en a ciudat d'Atlanta. Lo resultau, una bebida que bautizó como Coca Cola. Pemberton muere dimpués de nomás un anyo y meyo d'haber introduciu en o mercau o nuevo producto. En 1898, un boticario de Carolina d'o Norte, Caleb Bradham, busca un tonico pa lo dolor de tozuelo a lo que le adhibe pepsina. En 1903, rechistró a marca d'ista bebida como Pepsi. En San Luis (Arizona), se creya una formula con gusto de lima-limón que ye lanzada en l'anyo 1929. Lo producto plegaría a clamar-se 7 Up.

## Problemas con a salut
O consumo excesivo de refrescos endulzados con zucre s'asocia con obesidat, hipertensión, diabetis de tipo II, quera dental, desnutrición y calculos renals.

Muitos refrescos contienen ingredients que son en él mesmos una fuent de preocupación: a cafeína consumida en exceso ye relacionada con anglucia y con trestuques d'o suenio,  amás cualques criticos cuestionan os efectos en a salut d'os zucres adhibius y os edulcorants artificials. O benzoato de sodio estió investigado en a Universidat de Sheffield como una posible causa de mal de l'ADN y hiperactividat.

## Referencias
Cantón d'els Aspres

O **cantón d'els Aspres** (en catalán *cantó dels Aspres*, en francés *canton des Aspres*) ye una división administrativa francesa situata en o departamento d'os Pireneus Orientals, en a rechión d'Occitania, districtos de Ceret y Perpinyán.

A capital d'o cantón ye a localidat de Tuïr.

## Se veiga tamién
* Cantons d'os Pireneus Orientals.
Frixen Cola

**Frixen Cola** ye un refresco de cola feito en Zaragoza (Aragón) dende 2012  per la cooperativa *El Esqueje*. Se vende en botelletas de veire de 200 ml y de plastico d'un litro.

O nombre de *Frixen* promana d'as parolas *frisel* y *refrixerio*.

## Referencias
Cambionero

Un **cambionero** ye a persona que se dedica a conducir cambions pa carriar cargas dende un puesto enta unatro. Se tracta d'un servicio fundamental pa as sociedaz industrializadas, pus transporta cabal u materials crudos en estau soliu u liquido per tierra, per un regular a destins tals como oficinas, almagacens, residencias, instalacions productivas, centros de vendas per mayor y d'a distribución.
    
## Referencias
Ventano

Un **ventano** u **ventanico**, tamién  **contraventano** u **contraviento**, ye una chicota puerta exterior incorporada a la finestra per meyo d'alguazas u unatro sistema corredero, que tien funcions parellanas a la persiana: impide lo paso d'a luz, a fredor u la calor, amás de protecher y privar que s'emporqueye con a plevida la finestra.
    
## Referencias
Caldereta

Una **caldereta** ye un recipient de fondo concavo y preferentment metalico proveyiu d'una u dos ansas y emplegau pa calentar, carriar y rechirar tot ixo que pueda contener. Ye un d'os mas antigos utensilios de cocina emplegau per o ser humán.

I hai una rica historia d'a tradición d'a caldereta en a relichión, a mitolochía y o folclore. As calderetas han deixau d'usar-se en gran medida en o mundo desarrollau como recipientes pa cocinar. Si bien encara se fa servir con fins practicas, una asociación mas comuna en a cultura occidental ye l'emplego d'a caldereta en a broixería.
    
## Referencias
Chanca

Una **chanca** u **chancla**, tamién **chanqueta** u **chancleta**, ye un refirme pa lo cuerpo humán disenyau con o proposito d'asistir en caminar cuan una d'as extremidaz inferiors requiere suporte adicional mientres o desplazamiento, comunament cuan o ser humán sufre bella mena d'incapacidat pa caminar. De normal l'emplego d'as chancas ye en parellas, pa facilitar o caminar de l'individuo y tener dos puntos de refirme pa lo cuerpo.

As chancas tradicionalment yeran de fusta, pero actualment se fabrican en cuantos materials como aluminio, plasticos y mesmo fibra de carbonio. A grandaria d'as chancas gosa estar achustable, de traza que s'adapten a la estatura de l'usuario.
    
## Notas


## Referencias
Zueco

Os **zuecos** (d'o latín *soccus* "calcero") son una mena de calcero fabricau de raso con fusta. Utilizaus en tot o mundo, as suyas formas pueden variar seguntes a cultura, pero a ormino remanioron sin cambios mientres sieglos adintro d'una cultura.

Os zuecos tradicionals siguen utilizando-se como calcero de protección en l'agricultura y en cualques fabricas y menas. Encara que a vegadas s'asocian negativament con o calcero barato y folklorico d'os labradors y a clase treballadora, cualques tipos se consideran ropa de moda en l'actualidat, como o *träskor* sueco u lo *geta* chaponés.

Dende l'anyo 2002 prencipioron a vender-se os zuecos feitos de plastico, tamién clamaus *crocs* per estar fabricaus per *[[Crocs, Inc.]]* y disenyaus per George B. Boedecker.

## Se veiga tamién
* Galocha.
    
## Referencias
Premio Goya a la Millor Cinta

O **Premio Goya a la Millor Cinta** (*Premio Goya a la mejor pelicula* en castellano y oficialment) ye uno d'os Premios Goya que concede cada anyada l*'[[Academia de las Artes y las Ciencias Cinematográficas de España]]* a la millor cinta de l'anyada en Espanya.

## Premios y nominacions
### Anyos 1980

### Anyos 1990

### Anyos 2000

### Anyos 2010

### Anyos 2020

## Se veiga tamién
* Lista de premios cinematograficos.
* Lista de premios cinematograficos por categoría.
Corz de Monzón (1552-1553)

As **Corz de Monzón** de 1552-1553 estioron unas Corz Chenerals d'Aragón que fuoron convocadas por Carlos I d'Aragón dende a ciudat d'Innsbruck o 30 de marzo de 1552 pa celebrar-se o 30 de chunio d'ixe mesmo anyo. Se prolargoron dica o 5 de chulio de 1552, cuan s'inauguroron. Fuoron presididas por o prencipe Felipe en nombre de su pai o rei, y fueron clausuradas o 27 d'aviento de 1553.

L'obchectivo prencipal d'istas Corz yera aconseguir recursos pa continar a politica imperial y pa esfensar-se d'os ataques de Francia y d'os corsarios turcos.

As Corz d'Aragón apreboron 31 fueros y a ordenanza cheneral de vestius pa hombres y mullers. Amás en istas Corz se estendilló a o reino d'Aragón o fuero por o que a os medicos se les fería fer parti d'a nobleza, privilechio que ya existiba en os reinos de Castiella y Valencia. Encara que yera un títol honorifico y no hereditario, permitiba disfrutar d'exempcions y privilechios. As Corz Catalanas apreboron 33 constitucions, 29 actos de Cort y un donativo de 200.000 escudos y as Corz valencianas 59 fueros, 20 actos de Cort y un donativo de 100.000 libras.

## Referencias
Shan dong lao niang

***山東老娘*** (títol orichinal en chinés, transliterau como***Shan dong lao niang***, conoixida internacionalment por o suyo títol en anglés de ***Kung Fu Mama***) ye una cinta chinésa de l'anyo 1973 de cine de drama y artes marcials dirichida por Lung Chien; seguntes un guión de Chun Ku, con una banda sonora orichinal de Zhou Liang y una producción cinematografica de Wen-Pin Chang y Chao Chin Shih ta la productora cinematografica *[[Jung An Film Company]]*, con un elenco d'actors formau por Hsien Chin-Chu, Wong Fei-lung y Jimmy Wang Yu.

## Reparto
* Hsien Chin-Chu: Kung Fu Mama
* Zhang Qingqing: Ma Ai-Chen
* Jimmy Wang Yu: Ma Yung-Chen
* Kang Kai
* Tzu Lan
* Wong Fei-lung: el líder de la banda
* Tang Chin
* Tian Ye
* Jin Dao
* Zhou Gui
* Huang Long
* Shan Mao

## Se veiga tamién
* Cine en 1973.
* Cintas de 1973.

## Referencias

## Vinclos externos
*  ''Shan dong lao niang'' en Internet Movie Database.
Cantón d'el Canigó

O **cantón d'el Canigó** (en catalán *cantó del Canigó*, en francés *canton du Canigou*) ye una división administrativa francesa situata en o departamento d'os Pireneus Orientals, en a rechión d'Occitania, districtos de Ceret y Prada.

A capital d'o cantón ye a localidat d'Els Banys i Palaldà.

## Se veiga tamién
* Cantons d'os Pireneus Orientals.
Lung Chien

**Lung Chien** (劍龍 en chinés, **Chien Lung** en pinyin), naixito de Republica Popular de China) l'1916 - Taipei, 28 de mayo de 1975) estió un director cinematografico y actor chinés, con una larga carrera cinematografica en o cine hong-kongés d'artes marcials.

## Filmografía

### Actor
* 1956: *Yun He Xun Qing Ji*
* 1957: *Wanhua Skeleton Incident*	 	 
* 1957: *Murder at Room 7, Keelung City*	 
* 1957: *Mei Ting En Chou Chi*	 	 
* 1962: *Five Difficult Traps*	 
* 1963: *Father Tiring Child*	 	 
* 1964: *Ba Mao Chuan*	 	 
* 1965: *Three Beautiful Blind Female Spies*	 	 
* 1971: *Darkest Sword*
* 1973: *Wang Yu, King of Boxers*
* 1976: *Calamity*

### Director
* 1966 *The Wandering Knight*
* 1967 *Queen of Female Spies*
* 1967 *Dragon Inn*
* 1968 *Dragon Tiger Sword*
* 1969 *Flying Over Grass*
* 1969 *Knight of the Sword*
* 1969 *The Ringing Sword*
* 1970 *Golden Sword and the Blind Swordswoman*
* 1970 *The Darkest Sword*
* 1970 *[[The Bravest Revenge]]'
* 1971 *Ghost Lamp*
* 1971 *Struggle Karate*
* 1971 *Extreme Enemy*
* 1972 *Kung Fu Mama*
* 1972 *Boxers of Loyalty and Righteousness*
* 1972 *Blood of the Leopard*
* 1973 *The Angry Hero*
* 1973 *Wang Yu, King of Boxers*
* 1973 *Gold Snatchers*
* 1974 *Fatal Strike*

=== Guionista ===
* 1975 *Lo Yang Bridge''

## Referencias

## Vinclos externos

*  Lung Chien en IMDb.
Flaire

Un **flaire** u **fraire** ye miembro d'una d'as órdens mendicants fundadas en o sieglo XII u XIII; o termin distingue lo caracter apostolico itinerant d'os mendicants, exerciu amplament baixo a churisdicción d'un superior cheneral, d'a leyaltat d'as órdens monasticas mas antigas a un solo monesterio formalizada per o suyo voto d'estabilidat. Un flaire puede estar en as órdens sagradas u un chirmán. As órdens de flaires mas significativas son os dominicos, franciscanos, agostinos y carmelitas.

Os flaires se diferencian d'os monches en que son clamaus a vivir os consellos evanchelicos (votos de pobreza, castidat y obediencia) a lo servicio d'a sociedat, y no a traviés de l'ascetismo y la devoción enclaustraus. Mientres que os monches viven en una comunidat autosuficient, os flaires treballan entre os laicos y son sostenius per donacions u unatro refirme caritativo. Os monches u monchas fan os suyos votos y se comprometen con una comunidat en particular en un puesto en particular. Os flaires se comprometen con una comunidat repartida en un aria cheografica mas ampla conoixida como *provincia*, per lo que de normal se desplazarán, pasando tiempo en diferents casas d'a comunidat adintro d'a suya provincia.

## Ditos y mazadas
**Piensa o flaire que toz son de o suyo aire*.
**flaire mostén, tú te lo quies, tú te lo tiens*.

## Referencias
Prostata

A **prostata** ye un organo glandular de l'aparato reproductor masculín en a gran mayoría de mamifers. Iste organo funciona como una vuixiga secundaria que exerce presión pa que lo semen sía forachitau per l'uretra enta l'exterior; tamién tien a capacidat de trancar o paso d'a vuixiga pa impedir que ista libere lo suyo conteniu mientres o coito.

A prostata se connecta con os testiclos per os conductos deferents.

Os trestuques d'a prostata incluyen engrandamiento, inflamación, infección y cáncer.

A parola prostata proviene d'o griego antigo προστάτης (*prostátēs*) que significa *o que ye debant*, *protector* u *guardián*.

## Se veiga tamién
*Glandula de Skene, que ye un organo de l'aparato reproductivo femenín que son homologas, en o suyo orichen embrionario y las suyas funcions, a la prostata de l'hombre.
    
## Referencias